รัฐบาลไทย-ข่าวทำเนียบรัฐบาล-เจ้าหน้าที่ฝ่ายความมั่นคงเร่งขยายผลในหลายพื้นที่ พร้อมผนึกกำลังระดมปิดล้อมจับกุม เพื่อนำตัวผู้กระทำความผิดมาดำเนินคดี ด้าน ปมท. เผยสั่งการทุกพื้นที่ปฏิบัติการเข้มข้นทั้งรุกและรับ
วันพุธที่ 23 พฤศจิกายน 2565
เจ้าหน้าที่ฝ่ายความมั่นคงเร่งขยายผลในหลายพื้นที่ พร้อมผนึกกําลังระดมปิดล้อมจับกุม เพื่อนําตัวผู้กระทําความผิดมาดําเนินคดี ด้าน ปมท. เผยสั่งการทุกพื้นที่ปฏิบัติการเข้มข้นทั้งรุกและรับ
เจ้าหน้าที่ฝ่ายความมั่นคงเร่งขยายผลในหลายพื้นที่ พร้อมผนึกกําลังระดมปิดล้อมจับกุม เพื่อนําตัวผู้กระทําความผิดมาดําเนินคดี ด้าน ปลัด มท. เผยสั่งการทุกพื้นที่ปฏิบัติการเข้มข้นทั้งรุกและรับ ขยายผลให้ยาเสพติดหมดสิ้นไปจากแผ่นดินไทย
เมื่อวันที่ 22 พ.ย. 65 นายสุทธพงษ์ จุลเจริญ ปลัดกระทรวงมหาดไทย เปิดเผยว่า วันนี้ได้รับรายงานจากปฏิบัติการป้องกันเเละปราบปรามยาเสพติดในหลายพื้นที่ ซึ่งสามารถจับกุมผู้ค้าและผู้เสพ รวมถึงขบวนการที่เกี่ยวข้อง มาดําเนินคดี เเละทําการขยายผล เพื่อนําชัยชนะในสงครามยาเสพติด มาสู่พี่น้องประชาชน เพราะปัญหายาเสพติดในระดับชุมชน ถือเป็นปัจจัยที่ส่งผลกระทบโดยตรงต่อความมั่นคงในพื้นที่ ซึ่งจะส่งผลกระทบในด้านอื่น ๆ ตามมา เช่น ครอบครัว อาชญากรรม ความปลอดภัยในชีวิตทรัพย์สิน ซึ่งกระทรวงมหาดไทย ได้เน้นย้ําเเละสั่งการให้รักษามาตรการความเข้มข้นในทุกพื้นที่ เเละให้กวดขันผู้ประกอบการร้านอาหาร สถานบันเทิง ฯลฯ รวมไปถึง การบําบัดรักษา และฟื้นฟูผู้ป่วยยาเสพติด ให้ได้รับการรักษาตามระดับความรุนเเรง ตลอดจนการได้รับการฝึกฝนอาชีพที่ผู้ป่วยยาเสพติดมีความสนใจ เพื่อนําไปประกอบอาชีพภายหลังจากฟื้นฟู และปรับตัวเข้าสู่สังคม สําหรับการดําเนินการที่น่าสนใจที่ได้รับรายงานในวันนี้ มีรายละเอียดในหลายพื้นที่ ดังนี้
1.จังหวัดลําปาง พล.ต.อ.ดํารงศักดิ์ กิตติประภัสร์ ผบ.ตร. พร้อม นายชัชวาลย์ ฉายะบุตร ผู้ว่าราชการจังหวัดลําปาง พล.ต.ท.ปิยะ ต๊ะวิชัย ผบช.ภ.5, พล.ต.ต.เฉลิมพล จินตรัตน์ รอง ผบชภ.5, พล.ต.ต.พฤทธิพงษ์ ประยูรศิริ รอง ผบช.ภ.5, พล.ต.ต.นพดล สอนสําราญ รอง ผบช.ปส., พล.ต.ต.มงคล สัมภวะผล ผบก.ภ.จว.ลําปาง, ผู้แทน ป.ป.ส. และผู้แทน มทบ.32 ร่วมกันแถลงผลการจับกุม คดียาเสพติดรายสําคัญ ผู้ต้องหา 1 คน พร้อมของกลางยาบ้าจํานวน 5 ล้านเม็ด เคตามีน (ยาเค) จํานวน 101 กิโลกรัม และรถยนต์บรรทุก 6 ล้อ จํานวน 1 คัน คดีนี้สืบเนื่องมาจาก เมื่อวันที่ 17 พ.ย. 65 เจ้าหน้าที่ตํารวจประจําด่านตรวจยาเสพติดแม่พริก จ.ลําปาง ได้เรียกตรวจรถบรรทุก 6 ล้อ ยี่ห้อฮีโน่ สีขาว ทะเบียน 66-9601 กทม. พบ นายวัชระ (สงวนนามสกุล) อายุ 32 ปี ที่อยู่ 57 ม.5 ต.คูมือง อ.คูเมือง จ.บุรีรัมย์ คนขับรถมีท่าทางพิรุธ จึงได้ขอทําการตรวจค้นโดยได้นํารถยนต์บรรทุก เข้าเครื่อง X-RAY ประจําด่านตรวจแม่พริก พบวัตถุต้องสงสัยคล้ายก้อนยาเสพติด ปะปนมากับกล่องสินค้า จึงได้ตรวจสอบอย่างละเอียดพบ ยาบ้าจํานวน 850 ก้อน ประมาณ 5 ล้านเม็ด และเคตามีนอีก จํานวน 101 ก้อน ก้อนละ 1 กก. รวมเป็น 101 กก.สอบสวนนายวัชระ ให้การรับสารภาพว่าได้รับการว่าจ้างจากนายวสันต์ ให้มาขนยาเสพติดดังกล่าว โดยซุกซ่อนยาเสพติดมากับสินค้าจําพวกกล่องทิชชูเพื่ออําพรางเจ้าหน้าที่ โดยต้นทางของยาเสพติดมาจาก อ.ไชยปราการ จ.เชียงใหม่ ปลายทาง จ.สงขลา ทั้งนี้เจ้าหน้าที่ตํารวจอยู่ระหว่างการรวบรวมพยานหลักฐานเพื่อออกหมายจับผู้ร่วมขบวนการมาดําเนินคดีและทําการขยายผลยึดทรัพย์ตามกฎหมายต่อไป
2.จังหวัดสงขลา ภายใต้การสั่งการของ นายปฏิวัติ ทองเพชรจันทร์ นายอําเภอบางกล่ํา และ พ.ต.อ.พงศ์พสิษฐ์ ทองด้วง ผกก.สภ.บางกล่ํา สนธิกําลังเข้าปิดล้อมตรวจค้นบ้านพักคนงานกรีดยาง ในพื้นที่หมู่ 5 ต.ท่าช้าง อ.บางกล่ํา จ.สงขลา หลังจากที่ได้รับรายงานว่ามีลุงกับป้าสองผัวเมียลักลอบขายยาบ้าและยาไอซ์ ซึ่งเจ้าหน้าที่เข้าจับกุมได้ทั้งสองคน ทราบชื่อ นายเดช (สงวนนามสกุล) อายุ 57 ปี หรือบังเดช และ นางดวงใจ (สงวนนามสกุล) อายุ 53 ปี หรือใจ ยึดยาบ้า 550 เม็ด ไอซ์เกือบ 2 กรัม ปืนยาวอัดลม 1 กระบอก จากการสอบสวนทั้งสองคนก็ยอมรับสารภาพ ซึ่งนางดวงใจ บอกว่าเคยถูกจับกุมคดียาเสพติดและติดคุก 2 ปี 6 เดือนพอออกมาก็หวนกลับเข้าสู่วงการค้ายาอีกครั้งโดยทําร่วมกับสามี ซึ่งเจ้าหน้าที่ได้ควบคุมตัวทั้งสองคนดําเนินคดีและจะขยายผลต่อไป และที่อําเภอสะเดา ทหารหน่วยเฉพาะกิจกรมทหารราบที่ 5 ร่วมกับฝ่ายปกครองอําเภอสะเดา และชุดเฝ้าตรวจชายแดน 4304 ร้อย ตชด.437 เข้าจับกุม นายยูกิ (สงวนนามสกุล) อายุ 39 ปี ชาว จ.ยะลา พนักงานรักษาความปลอดภัยคาป้อมยาม บริเวณทางเข้าสวนไดโนเสาร์ บ้านด่านนอก หมู่ 7 ต.สํานักขาม อ.สะเดา จ.สงขลา ยึดยาบ้า 80 เม็ด และไอซ์ 4.21 กรัมที่เก็บไว้ในตัว และจากการสอบสวน นายยูกิ ยอมรับสารภาพว่า ค้ายาจริง โดยไปรับมาจาก อ.บันนังสตา จ.ยะลา ส่วนไอซ์อ้างว่าซื้อมาเสพเอง เจ้าหน้าที่จึงควบคุมตัวส่ง สภ.สะเดา ดําเนินคดี
3.จังหวัดเชียงใหม่ นายทรงศักดิ์ วลัยใจ นายอําเภอพร้าว มอบหมายให้ทีมบูรณาการ ชุดปฏิบัติการประจํา ต.โหล่งขอด ตามคําสั่ง อ.พร้าว เรื่อง คณะกรรมการดําเนินงานโครงการประชารัฐร่วมใจ สร้างหมู่บ้านมั่นคง ชุมชนยั่งยืน ปลอดยาเสพติด ปี 2565 ปฏิบัติหน้าที่ ณ ศาลา วัดป่าห้า หมู่ที่ 5 ต.โหล่งขอด อ.พร้าว จ.เชียงใหม่ โดยลงพื้นที่ติดตามค้นหา และออกรับรายงานตัวผู้เสพ ผู้ติดยาเสพติด (Re X-Ray) และตรวจหาสารเสพติดในปัสสาวะ จากกลุ่มเป้าหมายในพื้นที่ ต.โหล่งขอด ซึ่งเป็นการดําเนินการกับกลุ่มเป้าหมายที่เหลือ หรือรอบเก็บตก โดยมีกลุ่มเป้าหมายมาแสดงตัวเข้ารับการตรวจ 17 ราย ผลตรวจเป็นบวก 10 ราย ผลตรวจเป็นลบ 7 ราย ทั้งนี้ ผู้ที่มีผลการตรวจเป็นบวก ยินยอมเข้ารับการบําบัดรักษา เจ้าหน้าที่จึงส่งศูนย์คัดกรอง รพ.สต.ในพื้นที่ เพื่อเข้าสู่กระบวนการบําบัดต่อไป
4.จังหวัดหนองคาย ภายใต้การอํานวยการของนายณัฐวัสส์ วิริยานภาภรณ์ รองผู้ว่าราชการจังหวัดรักษาราชการแทนผู้ว่าราชการจังหวัดหนองคายได้สั่งการให้ ทั้ง 9 อําเภอ Re X-Ray ตั้งด่านสกัด ปิดล้อม ตรวจค้นพื้นที่เป้าหมายทั้งจังหวัด ซึ่งจากรายงานในเบื้องต้นสามารถ จับกุมผู้ต้องหาคดียาเสพติด 15 คน ของกลางเป็นยาบ้า 622 เม็ด อาวุธปืน 1 กระบอก ซึ่งนําตัวส่งพนักงานสอบสวนดําเนินคดีต่อไป และพบสารเสพติดในกลุ่มเป้าหมายที่สุ่มตรวจ รวม 45 คน ซึ่งจะคัดกรองอาการและนําตัวเข้าสู่ระบบบําบัดต่อไป และ นายประทีป อุ่ยเจริญ นายอําเภอเมืองหนองคาย/ผอ.ศป.ปส.อ.เมืองหนองคาย มอบหมายให้ นายธวัชชัย กงเพชร ปลัดอําเภอหัวหน้ากลุ่มงานความมั่นคง ร่วมกับ นรข.หนองคาย และหน่วยงานความมั่นคงในพื้นที่ ร่วมแถลงข่าว ณ สถานีเรือ นรข.เขตหนองคาย กรณีจับกุมผู้ต้องหาชาวลาว 2 คน พร้อมยาบ้า จํานวน 6 มัด จํานวนประมาณ 12,000 เม็ด บริเวณเขื่อนป้องกันตลิ่ง หมู่ที่ 1. บ้านหนองบัว ตําบลกวนวัน อําเภอเมือง จังหวัดหนองคาย
5.จังหวัดนครราชสีมา ภายใต้การอํานวยการของ พันจ่าโททวี พิมพ์อุบล นายอําเภอพิมาย มอบหมายให้นายประเสริฐ ศรีสูงเนิน ปลัดอําเภอหัวหน้าฝ่ายความมั่นคง และนายเทพประสิทธิ์ เเจ้งภูเขียว ปลัดอําเภอฝ่ายความมั่นคง พร้อมด้วยสมาชิก อส.อ.พิมายที่ 14 ร่วมกับเจ้าหน้าที่ตํารวจ สภ.พิมาย ออกปฏิบัติหน้าที่ค้นหากลุ่มเป้าหมายที่ยุ่งเกี่ยวกับยาเสพติด ได้ทําการจับกุมผู้ต้องหาจํานวน 1 ราย พบมีสารเสพติดในร่างกาย พร้อมของกลางยาบ้า จํานวน 6 ถุง (ร่วม 1,061 เม็ด) พร้อมด้วย อาวุธปืน จํานวน 3 กระบอก พร้อมเครื่องกระสุน จึงนําส่งพนักงานสอบสวน สภ.พิมาย ดําเนินคดีต่อไป
นายสุทธิพงษ์ จุลเจริญ กล่าวเพิ่มเติมว่า ขอขอบคุณ เจ้าหน้าที่ฝ่ายปกครอง เจ้าหน้าที่ฝ่ายความมั่นคง เจ้าหน้าที่เกี่ยวข้อง อาทิ สาธารณสุข พัฒนาสังคมและความมั่นคงของมนุษย์ แรงงาน ฯลฯ รวมถึงพี่น้องประชาชน เเละภาคีเครือข่ายที่อยู่เบื้องหลังปฏิบัติการทั้งรุก และรับ ส่วนที่สําคัญ คือ การได้รับความร่วมมือจากพี่น้องประชาชน ทั้งในด้านการเเจ้งเบาะเเสผู้ที่มีส่วนเกี่ยวข้องกับยาเสพติดเเละการให้ความร่วมมือฝ่ายปกครองท้องที่ กํานัน ผู้ใหญ่บ้าน และทีมงาน รวมถึงอาสาสมัครในพื้นที่ ที่ร่วมติดตามผู้ที่ผ่านการบําบัดรักษา ให้มีโอกาสได้กลับตัวเป็นคนดี เข้าสู่สังคมอีกครั้ง ซึ่งหากทุกภาคส่วนให้ความร่วมมือในการทําสงครามกับยาเสพติดในครั้งนี้ อย่างจริงจังเเละต่อเนื่อง จะช่วยให้ยาเสพติดไม่มีที่ยืนในสังคมไทยได้อย่างเเท้จริง ทั้งนี้ หากต้องการจะร้องเรียนเเจ้งเบาะแสการกระทําผิดสามารถเเจ้งได้ที่ศูนย์ดํารงธรรมทุกที่ โทรสายด่วน 1567 โทรฟรี ตลอด 24 ชั่วโมง